CELEX: 62013CN0493
Language: hu
Date: 2013-09-12 00:00:00
Title: C-493/13. sz. ügy: 2013. szeptember 12-én benyújtott kereset — Európai Bizottság kontra Észt Köztársaság

23.11.2013   
            
            
               HU
            
            
               Az Európai Unió Hivatalos Lapja
            
            
               C 344/48
            
         2013. szeptember 12-én benyújtott kereset — Európai Bizottság kontra Észt Köztársaság
   (C-493/13. sz. ügy)
   2013/C 344/84
   Az eljárás nyelve: észt
   
      Felek
   
   
      Felperes: Európai Bizottság (képviselők: G. Braun, L. Nicolae és L. Naaber-Kivisoo)
   
      Alperes: Észt Köztársaság
   
      Kereseti kérelmek
   
   A felperes azt kéri, hogy a Bíróság állapítsa meg, hogy az Észt Köztársaság, mivel
   
               —
            
            
               a gazdasági és hírközlési minisztérium esetében nem biztosította a szabályozó funkciónak az elektronikus hírközlő hálózatokat és/vagy elektronikus hírközlési szolgáltatásokat nyújtó vállalkozások tulajdonlásával, illetve ellenőrzésével összefüggő tevékenységektől való tényleges szerkezeti elkülönülését, nem teljesítette az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv (1) 3. cikkének (2) bekezdéséből eredő kötelezettségeit;
            
         
               —
            
            
               A Bíróság az Észt Köztársaságot kötelezze a költségek viselésére.
            
         
      Jogalapok és fontosabb érvek
   
   A Bizottság álláspontja szerint a gazdasági és hírközlési minisztérium az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv (keretirányelv) 2. cikkének g) pontjában meghatározott „nemzeti szabályozó hatóság” fogalma alá tartozik, és a keretirányelv3. cikkének rendelkezései és különösen az e cikk (2) bekezdésével összefüggésben hivatkozott szerkezeti elkülönítés alá tartozik.
   Az Észt Köztársaság gazdasági és hírközlési minisztériuma a szabályozási feladatok mellett olyan tevékenységeket is folytat, amelyek összefüggnek az elektronikus hírközlő hálózatokat és/vagy elektronikus hírközlési szolgáltatásokat nyújtó vállalkozások tulajdonlásával, illetve ellenőrzésével. Így nem biztosított a két funkció tényleges szerkezeti elkülönülése, ami sérti a keretirányelv3. cikkének (2) bekezdését.
   
      (1)  HL L 108., 33. o.; magyar nyelvű különkiadás 13. fejezet, 29. kötet, 349. o.